**Έναρξη δηλώσεων μαθημάτων χειμερινού εξαμήνου Ακαδ. Έτους 2024-2025**

Οι φοιτητές του **1ου,** **2ου, 3ου, 4ου** έτους αλλά και οι **επί πτυχίω** φοιτητές μπορούν να κάνουν δήλωση μαθημάτων για το Χειμερινό Εξάμηνο του Ακαδ. Έτους 2024-2025, από **τη Δευτέρα 21 Οκτωβρίου ως την Παρασκευή 8 Νοεμβρίου 2024.**

Οι δηλώσεις γίνονται ηλεκτρονικά από τους ίδιους τους φοιτητές/τριες στο σύστημα https://classweb.uoi.gr  και πάντα εντός της παραπάνω χρονικής προθεσμίας και είναι υποχρεωτικές.

Οι φοιτητές/τριες οφείλουν να ελέγχουν τη σωστή υποβολή και οριστικοποίηση των δηλώσεων τους (προτείνεται η αποσύνδεση από το σύστημα και η επανασύνδεση και όχι από κινητό τηλέφωνο) ώστε να διαπιστώνουν την έγκυρη υποβολή της δήλωσης.

**Οι φοιτητές/τριες δεν θα μπορούν να λάβουν μέρος στις εξετάσεις των μαθημάτων, αν τα μαθήματα δεν έχουν δηλωθεί στο classweb.**

**Αναλυτικές οδηγίες**

1. Για τους φοιτητές/τριες με έτος εισαγωγής 2021-2022 και μετά, υπάρχει η υποχρέωση του ν+3. Δηλαδή πρώτα δηλώνονται τα οφειλόμενα μαθήματα των προηγούμενων εξαμήνων και μετά του τρέχοντος εξαμήνου και μέχρι οκτώ (8) συνολικά.

2. Οι φοιτητές/τριες που βρίσκονται στο πτυχίο, δηλαδή οι φοιτητές με έτος εισαγωγής 2020-2021 και πριν, μπορούν να δηλώσουν όλα τα χειμερινά μαθήματα στη δήλωση «ΧΕΙΜ. 2024-2025». Επίσης μπορούν να δηλώσουν και όσα εαρινά μαθήματα οφείλουν, **αρκεί να τα έχουν δηλώσει έστω και μια φορά στο παρελθόν** συμπληρώνοντας την «ΕΜΒΟΛΙΜΗ ΧΕΙΜ. 2024-2025». Δηλαδή θα συμπληρώσουν 2(δύο) δηλώσεις μαθημάτων.

3. Οι φοιτητές του Ζ (7ου) εξαμήνου μπορούν να επιλέξουν και μαθήματα που προσφέρονται από άλλα τμήματα και συγκεκριμένα:

α. *Νεότερη Φιλοσοφία* Ι από το Τμήμα Φιλοσοφίας

4. Οι φοιτητές θα μπορούν να δηλώσουν τα συγγράμματα στο ΕΥΔΟΞΟ **μετά** την καταληκτική ημερομηνία των δηλώσεων μαθημάτων και την οριστικοποίηση τους από τη Γραμματεία.

**\* Υπενθυμίζεται ότι απαραίτητη προϋπόθεση για τη λήψη του πτυχίου είναι τα μαθήματα του κάθε εξαμήνου να έχουν τουλάχιστον τριάντα (30) ECTS και συνολικά διακόσια σαράντα (240).**